CELEX: C2006/010/03
Language: sk
Date: 2006-01-14 00:00:00
Title: Rozsudok Súdneho dvora (prvá komora) z  10. novembra 2005  vo veci C-432/03: Komisia Európskych spoločenstiev proti Portugalskej republike (Nesplnenie povinnosti členským štátom — Články 28 ES a 30 ES — Smernica 89/106/EHS — Rozhodnutie č. 3052/95/ES — Vnútroštátne homologizačné konanie — Neprihliadnutie na homologizačné certifikáty vydané v iných členských štátoch — Stavebné výrobky)

14.1.2006   
            
            
               SK
            
            
               Úradný vestník Európskej únie
            
            
               C 10/2
            
         
      ROZSUDOK SÚDNEHO DVORA
   
   (prvá komora)
   z 10. novembra 2005
   vo veci C-432/03: Komisia Európskych spoločenstiev proti Portugalskej republike (1)
   
   (Nesplnenie povinnosti členským štátom - Články 28 ES a 30 ES - Smernica 89/106/EHS - Rozhodnutie č. 3052/95/ES - Vnútroštátne homologizačné konanie - Neprihliadnutie na homologizačné certifikáty vydané v iných členských štátoch - Stavebné výrobky)
   (2006/C 10/03)
   Jazyk konania: portugalčina
   Vo veci C-432/03, Komisia Európskych spoločenstiev (splnomocnený zástupca: A. Caeiros) proti Portugalskej republike (splnomocnený zástupca: L. Fernandes, za právnej pomoci N. Ruiz, advogado), ktorej predmetom je žaloba o nesplnenie povinnosti podľa článku 226 ES, podaná 10. októbra 2003, Súdny dvor (prvá komora), v zložení: predseda prvej komory P. Jann, sudcovia K. Schiemann, N. Colneric, K. Lenaerts (spravodajca) a E. Juhász, generálny advokát: L. A. Geelhoed, tajomník: M. Ferreira, hlavná referentka, vyhlásil 10. novembra 2005 rozsudok, ktorého výrok znie:
   
               1.
            
            
               Neprihliadaním na homologizačné certifikáty vydané inými členskými štátmi v konaní o homologizácii polyetylénových rúr dovezených z týchto iných členských štátov podľa článku 17 všeobecného nariadenia o mestskej výstavbe prijatého zákonným dekrétom č. 38/382 zo 7. augusta 1951 a neinformovaním Komisie Európskych spoločenstiev o takomto opatrení si Portugalská republika nesplnila povinnosti, ktoré jej vyplývajú z článkov 28 ES a 30 ES, ako aj článkov 1 a 4 ods. 2 rozhodnutia Európskeho parlamentu a Rady č. 3052/95/ES z 13. decembra 1995, ktorým sa zriaďuje postup na výmenu informácií o vnútroštátnych opatreniach, ktoré sa odchyľujú od princípu voľného pohybu tovaru v rámci spoločenstva.
            
         
               2.
            
            
               Portugalská republika je povinná nahradiť trovy konania.
            
         
      (1)  Ú. v. EÚ C 304, 13.12.2003.